internet vaartha 147 Views
న్యూఢిల్లీ : జిఎంఆర్‌ ఇన్‌ఫ్రా నికరనష్టం రూ.379కోట్లకు చేరింది. మూడో త్రైమాసికంలో కంపెనీ నికరనష్టాలను తగ్గించుకునే ప్రయత్నాలు చేసింది. మొత్తం రాబడులు కూడా 3564.25 కోట్లకు చేరినట్లు కంపెనీ ఎక్ఛేంజిలకు నివేదిక ఇచ్చింది. అంతకుముందు ఏడాది ఇదేకాలంలో కంపెనీ 638.33 కోట్ల రూపాయలు నష్టం చవిచూసింది. అలాగే రాబడులు కూడా 2761.30 కోట్లనుంచి 3564.25 కోట్లకు పెంచుకోగలిగింది. విద్యుత్‌ ప్లాంట్ల నుంచి నిర్వహణ మార్జిన్‌లు పెరగడం, చట్టపరమైన ఆంక్షలు అధిగమించడం, ఎయిర్‌పోర్టుల్లో ట్రాఫిక్‌ వృద్ధి వంటివి నష్టాలను తగ్గించుకునేందుకు దోహదం చేసింది. కంపెనీ ఎబిడిటా చూస్తే 1399 కోట్లకు మెరుగుపడింది. అంతకుముందు ఏడాది ఇదేకాలంలో 871 కోట్లుగా ఉంది. విద్యుత్‌ రంగంలో పన్నులచెల్లింపులకు ముందులాభాలు ఏడురెట్లు పెరిగి 580కోట్లుగా ఉన్నాయి. అంతకుముందు ఏడాది ఇదేత్రైమాసికంలో కేవలం 71 కోట్లు మాత్రమే ఉన్నదని కంపెనీ ప్రకటించింది. ఎయిర్‌పోర్టురంగంలో పన్నులచెల్లింపులకు ముందు రాబడులు 45శాతంపెరిగి 648 కోట్లకు చేరాయి. అదే గత ఏడాది ఇదేకాలంలో కేవలం 446 కోట్లుగా ఉన్నాయి. త్రైమాసికంలో కంపెనీ వడ్డీ చెల్లింపులు 202 కోట్లు పెరిగి 1129 కోట్లకు చేరాయి. ఛత్తీస్‌ఘడ్‌ ప్లాంట్‌నుంచి 96 కోట్లు రాబట్టగలిగింది. అలాగే రాజమండ్రి పవర్‌ప్లాంట్‌ నుంచి 91 కోట్లు వచ్చింది. వన్‌టైమ్‌ వడ్డీఛార్జి కింద 64 కోట్లు రూపాయలు డయల్‌ ఆన్‌ డెవలప్‌మెంట్‌ఫండ్‌గా ఉంది. జిఎంఆర్‌ ఇన్‌ఫ్రా ప్రస్తుత సంవత్సరంలో 150 మెగావాట్ల విద్యుత్‌ కొనుగోలు ఒప్పందంగా ఉంది. తమిళనాడు ఎస్‌ఇబిలో చూసినా, వరోరా విద్యుత్‌ప్లాంట్‌పరంగా సామర్ధ్యం మెరుగుపడింది. జిఎంఆర్‌గ్రూప్‌ ఇన్‌ఫ్రా రంగంలోను, ఎయిర్‌పోర్టులు, విద్యుత్‌, రవాణా, పట్టణ మౌలికవనరుల రంగంలో భారీ ప్రాజెక్టులతో ఉంది.